Avioliittokysymys
Me hankimme sahrat, hankimme äkeen
 ja ruunan, mi kyntää sarkoja mäkeen!
»Papu, kaali ja porkkana nousevi noista!»
 Erkki, hei!
 Maija, hei!
 Aatteles moista!

 Me hankimme possun, mi syövä on solkut!
 Myös ankoista, hanhista, tiedämme tolkut!
»Saa puodista kahvia, särvintä voista!»
 Erkki, hei!
 Maija, hei!
 Aatteles moista!

 Me aitaamme lehmälle heinävät maamme!
»Ja me untuvapatjoilla nukkua saamme;
 lasit, posliinit missään ei hienommin loista!»
 Erkki, hei!
 Maija, hei!
 Aatteles moista!

 Mut Maija, mut Maija, on maksuja noista: –
 Minä palkaton poika ja köyhästä koista,
 sinä kasvattiorpo ja laiskempi loista!
 Erkki, ei!
 Maija, ei!
 Milläs me moista?

sv:Äktenskapsfrågan